Brief in Rapport | SkalkSkryf
« Kan doen met `n miljoen
Vader Tut »
Brief in Rapport
Augustus 14, 2011 deur Louwie Die skrywery van my het vandag op se Rapport se web-blad verskyn (14/8/2011) in reaksie op Max se skrywe van verlede Sondag in Rapport.
Lank gelede het ek saam met blanke blouboordjiewerkers by `n staalaanleg gewerk. Een van die manne daar, noem hom maar Albert*, was `n harde drinker en `n vinnige slaner. Vir sy vrou het hy geen respek gehad nie, het hy ook nooits iets goed van haar te sê gehad nie. As Albert dronk was het sy arme vrou dit ongeld. Voor sy ewe dronk vriende het hy sy vrou meermale aangerand en haar uitgeskel vir `n hoer en `n f*** teef.
Albert se vrou het `n willose, verslae en verslane mens geword, soveel so dat Albert se vriende later, terwyl Albert skofte gewerk het, na sy huis toe gegaan het en met sy vrou seks gehad het, soms met haar toestemming, soms gedwing daartoe deur geweld. Hulle verskoning was altyd dat Albert self sê sy is `n hoer en dat sy dus geen respek verdien
nie. Hulle kan met haar maak wat hulle wil, sy verdien wat sy kry.
Eendag kom Albert se vriend Sarel* by die werk aan. Hy was kwaad want Albert se vrou het hom weggejaag, sy wou nie saam met hom bed toe gaan nie. Toe sê hy vir Albert sy vrou is `n vuil slet en `n teef op hitte wat saam met ander mans bed toe gaan vir geld, en toe slaan Albert vir Sarel tot in die hospitaal, want niemand, maar niemand noem sy vrou `n slet nie.
Net soos Albert van destyds, het Max nou al vir jare lank die Afrikaner verkleineer en verguis, hulle basies soos Malema as misdadigers uitgemaak. Max het geen goeie woord vir die Boerenasie te sê gehad nie en hulle gegesel en geslaan waar en wanneer hy kon. En skielik staan Max nou, vuisies gebal, gereed om die Sarels en die Malemas en wie ook al wat die Afrikaner aanval, op te dons.
Dit is vrek ironies. Albert sou nooit erken dat sy optrede teenoor sy vrou daartoe aanleiding gegee het dat sy vriende haar sou misbruik nie. Sal Max en Vice en Prof Anton en al die ander Boere-bashers erken dat hulle aanhoudende aftakeling en beskuldiging van die Afrikaner vir alles wat sleg is in hierdie land uiteindelik `n klimaat geskep het waar hulle ANC vriende nou glo hulle kan met Albert se vrou doen wat hulle wil want sy is `n slet en sy verdien wat sy kry?
Haffajee erken sy was “aan die kant van daardie boks vuurhoudjies …” wat destyds die band om die slagoffers se nek aan die brand gesteek het, hoewel sy nie self die vuurhoutjie getrek het nie. Maar sy kan nie insien dat daardie stille goedkeuring van `n barbaarse praktyk vandag haar eie slanke nekkie bedreig nie, want vir die Many’is, Miyeni’s en die Malemas van vandag geld daardie selfde onderliggende redes vir aanhitsing tot en pleeg van geweld steeds net soos toe sy self “meelopers” geviktimiseer
het ( en hulle dus so aan die vuurhoutjie draers uitgewys het?)
Miskien besef Max nou dat Malema en sy maters se wraak suiwer teen witmense gerig is en as die gety draai gaan dit nie help om te skreeu “Don’t kill me, it’s me, your struggle friend Max” nie want Max is wit en Afrikaans en hy gaan saam met ons braai.
Kan Max help om die gety van haat te draai? Ek glo nie. Albert het net te lank en te aanhoudend sy eie vrou geslaan en verneder. Die Afrikaners vertrou hom nie en die ANC gee nie `n hel om wat hy sê nie. Daar sal `n nuwe, jonger geslag mens sonder bagasie van die verlede moet opstaan en sê dit is nou genoeg, genoeg haat, genoeg bloed, van hier af vat ons hande en werk saam anders gaan ons almal saam oor die afgrond.
Die brief en kommentaar op die brief kan hier gesien word:
Posted in Uncategorized | Tagged Afrikaner, Briewe, Max du Preez, Politiek, Rappoert | 9 Kommentaar	9 Responses
op Augustus 14, 2011 at 6:08 nm unpeecee (Un-Politically-Correct)
Ek weet watter massiewe waarde die Afrikaner vir Suid Afika en, tot ‘n ewig groter wordende mate, Afrika inhou. Ek wonder hoeveel ‘Afrikaner bashing”, immigrasie, investering in ANDER Afrika lande en Kongo-boere dit gaan vat voor die regering (en Max) voor ‘n lee fiskus en vernielde ekonomie staan? Miskien as hulle ook soos Swaziland, Zimbabwe en Malawi almal se salarisse (behalwe die soldate en polisie) sny en mense sonder ‘Allpay’ moet klaarkom sal die lig aangaan.
Ek, as Afrikaner, is ten volle verbind tot Afrika en ek wil so graag eendag opstaan en se; “Kyk, my regering waardeer my en koester my…”
op Augustus 14, 2011 at 9:55 nm Joh
Goeie onnersteuning vir jou storie daar in Rapport. Is hoog tyd lat onse mense op straat die proffies en anner wat dink hulle is slim aanvat.
op Augustus 15, 2011 at 6:33 vm alleman
Mag mens jou eie groep kritiseer? Is dit ‘n goeie of ‘n slegte ding? Is mens ‘n verraaier as jy dit doen?
As ‘n swart skrywer die nuwe beweging van swart nasionaliste (Manyi, Malema etc) se rassisme kritiseer, dan wil ons hom toejuig. Daar is heelwat swart skrywers wat dit doen.
Hoekom is dit dan so onmoontlik om te aanvaar dat ook ons soms gekritiseer mag word, ook vanuit eie geledere. Verder – ek het noot gesien dat Max net Afrikaners uitsonder vir kritiek nie – hy kritiseer alle rassiste, of hulle nou wit, swart, Engelsprekend of Afrikaans is. Dis nie lekker as jou eie groep gekritiseer word nie, maar die dinge waarteen Max geskryf het, bestaan onder ons, en ook onder wit Engelse. Max het ook nie nou eers begin om dinge wat verkeerd is onder die ANC elites aan te spreek nie, hy doen dit al lank al.
Sover ek kan sien het Max nog altyd ‘n reguit pad gestap, en sy kritiek was nog nooit Boere-bashing nie, slegs kritiek teen tendense en ongelykhede wat in die samelewing bestaan. As iemand my iets kan wys wat die teendeel aantoon, sal ek dit graag wil sien.
op Augustus 16, 2011 at 6:43 nm Louwie
UPC die dag wat jy voor wag gaan nie gebeur nie. Jy sal maar ander maniere van Afrikaan wees moet vind om jou aan die gang te hou.
Joh, dit bekommer mens altyd as Suidlanders, AWB’s en ander soos hulle jou op die skouer begin klop 😀
Uiteindelik, dink ek moet `n man maar soos Emil maak en als los, jou eie paadjie loop en jou eie heil probeer uitwerk. Om woorde woedend rond te gooi bring skade na alkante terwyl niemand luister nie. Almal donder net aan en skreeu oorlog. Laat die bloed dan maar loop en klaarkry.
op Augustus 16, 2011 at 7:21 nm Louwie
Alleman, die vraag is dan of die kritikus gekritiseer mag word. In die letterkunde is dit al lank `n teer puntjie. In die verlede mog die resensent van `n boek/digbundel nie teengepraat word nie. Vandag gebeur dit wel, maar baie van hulle word woedend as hulle kritiek gekritiseer word.
Natuurlik is daar onder die Afrikaners mense wat `n verleentheid is. Natuurlik is daar dinge wat gedoen is wat nie reg was nie, maar dan ook dito vir swartmense, Amerikaners, Engelse, Duitsers, Russe, Chinese jy noem dit en almal staan skuldig vir een of ander onreg teenoor die mensdom gepleeg.
Max se kritiek op die Afrikaner is knaend en soms brutaal. Navorsing het al bewys dat spottende vermanings soos wat bv. Pieter Dirk Uys en ook Herman Charles Bosman en selfs iets soos “Groet die Grotman” doen of gedoen het, baie meer effektief is om mense te kry om selfondersoek te doen en hulle te “bekeer” as die knaende en afbrekende kritiek soos wat Max en ander dit doen.
Jy moes ook al gelees het waar ek en Dan Roodt en sy meelopers erg swaarde gekruis het. Net onlangs nog is ek uit Regse geledere erg aangeval oor my “Afrikaner Bus” storie.
Feit is, ons moet aanbeweeg. Vergelding, skel, verguising en haat gaan ons net nog meer van dieselfde op die hals haal. As Max soos Van Zyl Slabbert begin positiewe voorstelle maak van hoe ons kan wegbeweeg van klippe gooi, vinger wys en skreeu vir vergelding en straf, dan sal ek en baie ander saam met hom die pad loop.
Ek beskou myself eerstens as mens en baie laer af in my prioriteits lys kom die titel Afrikaner eers terloops (soos my velkleur) ter sprake. My onvrede met Max se kritiek is dus nie omdat ek dink ek is deel van `n uitverkore volk wat verhewe is bo kritiek of sulke stront nie. Ek hou bloot nie van sy benadering nie, ek dink dit is teenproduktief.
op Augustus 18, 2011 at 3:37 nm Andrew
My mees sentimenteelste goed in my huis word wegedra om verkoop te word op ‘n skrapyard. As gevolg van die ondervinding verander ek in ‘n rasis.
Max se laptop word gesteel en hy vegewe die boewe omdat hy ‘n beter mens is as ek.
In die vroeg tagtiger jare was ek die enigste wit boer wat aktief betrokke was in “One man One Vote”.
Vandag is ek die enigste wit boer wat sal erken dat ek ‘n rasis is. Ek hou nie van swart mense nie.
op Augustus 18, 2011 at 4:23 nm Andrew
My ou dierbare moeder het nou net bedegoed afgelaai by my huis dat ek nie vanaand moet verkluim nie. So in die gesels vertel sy vir my hoe sy my pa gevra het op sy sterfbed of hy ‘n onderwyseres sal vergewe wat hom een keer lank terug in ‘n hoek laat staan het. My pa het geantwoord: “Yes okay I’ll forgive her, but I still hope she burns in hell.”
😆 Yeah, thats my old man. Tell’em. 😆
op Augustus 19, 2011 at 9:49 nm Louwie
Hel, maar jou pa kan lank klou aan `n grudge 😀 Kan hom nie verkwalik nie. Self onthou ek `n onderwyser of twee wat ek hoop jou pa se juffrou gaan geselskap hou 😆
Max probeer maar net sy lyf saint hou. Is sy gewete wat hom pla, daarom die aanvalle op die Afrikaner … is `n projeksie van sy eie wroegings (en dalk vooroordele) wat hy op hulle blameer.
Net gister vertel Elsa my van haar onderonsies met swart mense op haar tog die stad in. Hulle is arrogant, moedswillig, onbeskaafd ens. dink sy en verwens die wat oor die rooi ligte jaag.
Later in `n winkel kom een na haar toe en vra beleefd asseblief, kan sy hom help, hy het raad nodig oor medisyne wat hy moet koop. `n Ander een kom na haar toe en begin vertel hoe kwaad hy is vir die onbevoegde (swart) mense wat nou by ABSA werk. Hy kan hulle nie verdra nie. Hulle weet nie wat hulle doen nie! Vra verskoning dat hy sommer teenoor haar, `n vreemdeling stoom afblaas.
Sê sy so half skuldig; hulle is ook nie almal soos ons dink hulle is nie!!!
op September 2, 2011 at 12:53 nm Afrikaner Vryheid
Dit wys vir jou hoe arrogant die doner is!
WordPress.com	Inloerders	170,754 Eintlik is die lewe te min om van te lewe, ...